1. **ALFÖLDVÍZ Regionális Víziközmű- szolgáltató Zártkörűen Működő Részvénytársaság;**

https://www.alfoldviz.hu/

ALFÖLDVÍZ Zrt. két fő tevékenysége -ezen belül is minőségi célja- a szolgáltatási területén élő lakosság egészséges ivóvízzel való ellátása, valamint a keletkezett szennyvíz elvezetése és kezelése oly módon, hogy az visszakerülve a természetbe ne okozzon károkat a természetes körforgásban.

Az ALFÖLDVÍZ Zrt. az alábbi tevékenységeket végzi:

* kamerás csatornavizsgálat,

 vízveszteség feltárás,

 tűzoltó készülék hitelesítés és javítás,

 vízgépészeti műtárgyak gyártása, felújítása,

 magas- és mélytározók tisztítása, fertőtlenítése,

* kutak karbantartása, fertőtlenítése,

 ivóvíz- és szennyvízszivattyúk javítása,

* csatornahálózat mosatása,
* szennyvízátemelők felújítása,
* tűzi-vízhozam mérés,
* geodéziai tevékenység
* vízmérő hitelesítés.

Az ALFÖLDVÍZ Zrt. önálló egységet hozott létre a víziközmű vagyonon szükségessé váló rekonstrukciós, fejlesztési és beruházási feladatok elvégzésére. Az önkormányzatokkal együttműködve a rekonstrukciós tevékenység az ivóvízellátás, a szennyvízelvezetés és –tisztítás teljes vertikumára kiterjed.

**2. HTV Média Nonprofit Korlátolt Felelősségű Társaság:**

https://www.morahalom.hu/hu/htv-media-nonprofit-kft-1

A HTV Média Nonprofit Kft. 2010. végén jött létre. Az alapító szándéka szerint rádió és televízió műsorok gyártása összeállítása volt az elsődleges célja.

2017. május 22. napján Mórahalom Városi Önkormányzat a HTV Média Kft.-nél üzletrész adásvételi szerződés keretében megszerezte a Móranet Nonprofit Közhasznú Kft-től a Társaságban meglévő üzletrészét, amellyel az üzletrészek 100 %-ának tulajdonosává vált. Az alapító alapítói határozat keretében elhatározta a Társaság nonprofit gazdasági társaságként való továbbműködtetését, valamint nevének megváltoztatását Homokháti Szabadtéri Játékok Nonprofit Kft.-re.

A Mórahalom Városi Önkormányzat fenntartásában működő Homokháti Szabadtéri Játékok Nonprofit Kft. a Pest Megyei Kormányhivatalnál kérvényezte előadó-művészeti szervezetként történő nyilvántartásra vételét. A Kft. eleget tett az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. Törvény (a továbbiakban: Emtv.) 8. § (2) bekezdésében foglalt feltételeknek, továbbá kérelmét az előírásoknak megfelelőn nyújtotta be, így ESZ/533. szám alatt szabadtéri színházként az előadó-művészeti szervezetek nyilvántartásába bejegyzésre került.

1. **Homokhátságért Élelmiszeripari Szociális Szövetkezet:**

Helyi adottságokra épülő, önszerveződő, stabil, több tevékenységet magába foglaló innovatív, önfenntartó szociális szövetkezet. Ennek keretében a környező mezőgazdaság fejlesztésének támogatása, termelés ösztönzése, a feldolgozóipar bővítése és ezálta a környező mezőgazdasági termékek értéknövelésének és erőforráshatékonyságának elősegítése. Az alapvető mezőgazdasági termékek feldolgozására épülve elősegítse és növelje a helyi foglalkoztatást, hozzájárulva ezzel a hátrányos helyzetű személyeknek az elsődleges munkaerőpiacra történő visszatéréséhez.

Fő tevékenységei: Hús és Baromfihús-készítmény gyártása.

1. **Homok Kincse Élelmiszeripari Start Szociális Szövetkezet**

A közfoglalkoztatási programok keretében megkezdett értékteremtő tevékenység folytatásaként a hátrányos helyzetű munkanélküli, közfoglalkoztatási jogviszonyban álló tagjai számára ú, fenntartható munkahelyeket teremtése.

A helyi adottságokra épülő, önszerveződő, stabil, több tevékenységet magába foglaló, innovatív, önfenntartó szociális szövetkezet létrehozása.

Elősegítse a hátrányos helyzetű személyek – különösen a közfoglalkoztatásból élők és tartós állákeresők visszatérését az elsődleges munkaerőpiacra.

A szociális gazdaság kereteire építve, kiemelt figyelmet fordítson a foglalkoztatás hosszú távú biztosítására, a stabil munkahelyi háttér kiépítésére, a tagok szociális és kulturális igényeinek kielégítésére, valamint a szociális biztonságuk megteremtésére.

Tevékenységével a társadalom leszakadó rétegeinek helyzetét kívánja javítani.

Kulturális programok, kompetenciafejlesztő foglalkozások, ismeretbővítő előadások szervezésével erősíteni kívánja azemberi kapcsolatokat, ezáltal közösségszervező szerepet tőlt be.

Elősegíti a térségben működő szociális gazdaság szereplőinek összefogását, szerződését, hálózatosodását.

Szakmai hálózatokat és együttműködési csatornákat kíván kialakítani, melyek elősegítik a fenntarthatóságot, a szociális gazdaság fejlesztését célzó beavatkozások eredményeinek rendszerszerű hasznosulását, fenntartását.

**5. MÓRAÉP Városüzemeltetési, Szolgáltató és Kereskedelmi Nonprofit Közhasznú Korlátolt Felelősségű Társaság:**

http://moraepkft.hu/

- Hulladékgazdálkodás

- Piac és kirakodóvásár

- Településüzemeltetési

feladatokat lát el.

További szolgáltatásai:

* Szent Benedek Szálló
* - Építőipari tevékenységek ellátása
* - Felszerelések kölcsönzés
* - Gépszerelés
* - Gépi szolgáltatások

**6. Mórahalmi Termelői Integrációs és Szolgáltató Szövetkezet:**

A Mórahalmi Termelői Integrációs Szövetkezet 2015. tavaszán alakult meg 18 belépő taggal.

A szövetkezet célja és lényegi feladata tagjai gazdálkodásának elősegítése-, ösztönzése és integrációjának előmozdítása. Ennek megfelelően a szövetkezet célkitűzése a tagok termelésének összehangolása, termékeinek felvásárlása, továbbá a termeléshez közvetlenül, vagy közvetve kapcsolódó tevékenységek koordinálása. Célja továbbá tagjainak érdekvédelme. A szövetkezet, az igazgatósága által megszabott feltételek mellett felvásárolhatja, és eladhatja a nem tagok terményeit is.

A szövetkezet burgonya termelői csoport tagjaként működik saját gazdaságának előmozdítása érdekében.

**7. Mórahalmi Városfejlesztő Korlátolt Felelősségű Társaság:**

https://www.morahalom.hu/hu/varosfejleszto-kft

A Városfejlesztő társaság tevékenysége során szorosan együttműködik mindazokkal, akik a feladat meghatározásban, a koordinációban, a végrehajtásban részt vesznek: a polgármesteri hivatal érintett szervezeti egységeivel, az engedélyező szakhatóságokkal, a kivitelezőkkel, a pályázat kiíróval és közvetítő szervezetével, vagy éppen a városi közösséget képviselő szakmai és civil szervezetekkel.

**8. MÓRANET Mórahalmi Informatikai Szolgáltató Nonprofit Közhasznú Korlátolt Felelősségű Társaság:**

https://www.morahalom.hu/hu/moranet-nonprofit-kozhasznu-kft

A Móranet Mórahalmi Informatikai Szolgáltató Nonprofit Közhasznú Kft. 1999-ben alapította Mórahalom város Önkormányzata. A 2000 óta a helyi, Móranet TV, valamint 2003 óta a mórahalmi Aranyszöm Rendezvényházat üzemeltetése, így közművelődési feladatokat is ellát. 2020.-ban újabb szervezeti átalakításon ment át a gazdasági társaság, mely során feladata elsősorban a kőszínházi évadok szervezése, koordinációja, a Kolo Kulturális Központba tervezett koncertek és zenei események megszervezése és lebonyolítása, valamint a Patkó Lovas és Szabadtéri Színház előadásainak teljes menedzsmentje.

Székhelye az Aranyszöm Rendezvényház épülete, mely a város központjában helyezkedik el. A rendezvényház helyiségei: nagyterem 200 fő, díszterem 70 fő, színházterem 300 fő, 8 irodahelyiség, televízió és rádiós stúdió, ifjúsági tér, technikai helyiségek (öltöző, wc, mosdó, konyha, raktár, ruhatár), belső rendezvényudvar, kerekesszékre akadálymentesített. A termek bútorzattal, hangtechnikai eszközökkel felszereltek.

Feladatai:

- Színházi és koncert menedzsment tevékenységei

- Fesztiválok megszervezése.

**9. MÓRA-GROUP Korlátolt Felelősségű Társaság:**

https://www.morahalom.hu/hu/mora-group-kft

A társaság feladata a székhelyén található Vállalkozók útja 10. szám alatt lévő inkubátor üzemcsarnok és irodák üzemeltetése. A bevételei is ezen helyiségek bérbeadásából származik.

**10. MÓRA-Partner Foglalkoztatási és Szociális Nonprofit Közhasznú Korlátolt Felelősségű Társaság:**

http://morapartner.morahalom.hu/

A Móra-Partner Foglalkoztatási és Szociális Nonprofit Közhasznú Kft. 2004. évben alakult, civil szervezeti kezdeményezés eredményeként.

A Kft. a Csongrád megyei Homokháti Kistérségben élő – elsősorban hátrányos helyzetű -egyének, családok és közösségek élet-esélyének, életfeltételeinek elősegítése érdekében humán, mentálhigiénés, képzési, foglalkoztatási, valamint szociális jellegű szolgáltatásokat működtet.

Családi, foglalkoztatási, tudásformáló és közösségépítő szolgáltatásokat nyújt a Kft. a mórahalmi intézményi ellátórendszerbe beágyazva. Szolgáltatásainkkal célunk a gyermekneveléssel kapcsolatos korszerű ismeretekkel rendelkező szülők és leendő szülők számának növelése, a gyermekvállalás népszerűsítése, a fiatalok felkészítése a családalapításra, a gyermekes és a tanyán élő családok megismertetése életüket könnyebbé tevő lehetőségekkel, információkkal.

Az alábbi intézmények működtetésért felel:

* Biztos Kezdet Napsugár Gyerekház
* Napsugár Fejlesztő Ház Fogyatékkal Élők Nappali Intézménye
* Huncutka Bölcsőde

**11. MÓRA-PROP Szolgáltató Korlátolt Felelősségű Társaság:**

https://www.morahalom.hu/hu/mora-prop-szolgaltato-kft

Mórahalom Városi Önkormányzat Képviselő-testülete a 318/2010. /XI. 25./ sz. határozattal elhatározta a Móra-Prop Szolgáltató Kft. létrehozását.

A cég 2010. évi megalapítása óta folyamatosan működik, és ellátja az alapításának célját jelentő tevékenységet: saját tulajdonú és bérelt ingatlanok hasznosítását.

**12. MÓRA-Solar Energia Korlátolt Felelősségű Társaság:**

https://www.morahalom.hu/hu/mora-solar-energia-kft

A Móra-Solar Kft. bevétele egyrészt hőenergia szolgáltatásból és elektromos energia tovább számlázásából származik, másrészt a Móra-Solar Kft karbantartási szolgáltatásokat is végez.

**13. Móra-Sport Rekreációs és Sportszervező Nonprofit Korlátolt Felelősségű Társaság:**

https://www.morahalom.hu/hu/mora-sport-kft

Mórahalom város Képviselő-testülete 2012. december 20-án megtartott ülésén, 393/2012. /XII. 20./ Kt. számú határozatával döntött a Móra-Sport Kft. létrehozásáról, majd ezen szándékát 51/2013. /I.31/ Kt. számú döntésével megerősítette.

A Kft. létrehozásának alapját az szolgáltatta, hogy Mórahalom Városi Önkormányzat a városfejlesztési elképzelések továbbgondolása alapján a Szent János térségben egy, a Homokháti Kistérséget kiszolgáló sportkomplexum kiépítését tervezte. Emellett sportfeladatát a hatékonyság, célszerűség jegyében, valamint a sportágazat komplex, ugyanakkor koncentrált irányításával kívánta ellátni.

**14. MÓRA-TOURIST Információs és Szolgáltató Nonprofit Korlátolt Felelősségű Társaság**

https://www.visitmorahalom.hu/

**15. OTP Bank Nyrt.:**

https://www.otpbank.hu/

**16. Szent Erzsébet Mórahalmi Fürdőgyógyászati Nonprofit Kft.:**

https://furdogyogyaszat.morahalom.hu/

Szolgáltatásai:

-Fürdőgyógyászat

- Kádkezelés

- Masszázsok

- Wellness

- Babaúszás

**17. TEAM WORK Élelmiszeripari Szociális Szövetkezet**

https://www.morahalom.hu/hu/team-work-szovetkezet

A Szövetkezet alapításának fő célja elsősorban az volt, hogy az alapító tagok önfoglalkoztatásán keresztül olyan - a térségben jelentkező - szolgáltatási igények elégítsenek ki, mely szolgáltatások nyújtását más, profitorientált vállalkozások felvállalni nem hajlandóak az alacsony profitabilitás és a hosszú távú megtérülés miatt. A Szövetkezet további célja a térségben élő munkanélküliek számára munkalehetőségek teremtése, a munkanélküliek képzésbe vonása, foglalkoztatásának elsegítése, illetve olyan helyi és térségi igények kielégítése, amely hosszú távú foglalkoztatást biztosít a szövetkezeti tagok számára.

A szövetkezet 2018 évben további tevékenységgel bővült. A fejlesztés célja egy stabil, munka-intenzív húsipari tevékenység létrehozása üzemeltetése és biztos bevételek generálása, amely további fejlesztések és bővítések megvalósítását eredményezi üzleti, technológiai és foglalkoztatási szempontból is.

A tevékenységgel/beruházással a további cél:

• tartós és fenntartható foglalkoztatás és munkajövedelem biztosítása a bevonni kívánt célcsoporttagok és családtagjai számára

• a személyes képességek fejlesztése a gyakorlati képzések és a munkakör rotáció által használható tudás, biztonságos munkakörülmények és értelmes munka biztosítása a foglakoztatásba bevont hátrányos helyzetű munkavállalók számára

• egy fenntartható üzleti modell kialakítása

• az országos piacon versenyképes, prémium minőségű és eladható egészséges élelmiszer termékekkel való megjelenés.

A projektben a 7,75 fő hátrányos helyzetű munkavállaló foglalkoztatása mellett kialakításra került egy üzem, amely prémium minőségű, Mórahalmon tenyésztett magyar bivalyhús felhasználásával készült füstölt bivaly szalámi gyártását valósítja meg.

A beruházás keretében létrejött 110 nm-es szalámigyártó üzem, ahol a hátrányos helyzetű munkavállalók húsfeldolgozással kapcsolatos elméleti és gyakorlati belső képzésen vettek részt. Ezekkel az ismeretekkel a társadalmi vállalkozás számára használható tudást kaphattak, valamint a nyílt munkaerő piacon is lehetőség nyílik számukra a jobb, szakmailag magasabb kihívásokat és felkészültséget igénylő munkahelyek megszerzésére.

2019 évben egy újabb beruházás ért véget amelynek köszönhetően a szövetkezet egy fűszerpaprika, zöldség és levélzöld feldolgozó szárító üzemet alakított ki Mórahalmon.

A beruházás során egy 2536 m2 hasznos alapterületű fűszerpaprika, zöldség és levélzöld feldolgozó üzem épült Mórahalmon, melyhez a feldolgozáshoz szükséges technológiai sorok, berendezések kapcsolódnak (elő-, utótechnológia, leveles zöldség feldolgozó, szárítóberendezés). A projektben foglalt zöldmezős beruházás keretében egy modern fűszerpaprika és levélzöld feldolgozó üzem jön létre a térségben termelt mezőgazdasági termények korszerű technológiával történő feldolgozása érdekében. Amely a későbbiekben szintén munkalehetőséget biztosit a hely és környékbeli munkavállalóknak számára

**18. Térségi Gazdaságfejlesztő Korlátolt Felelősségű Társaság:**

https://www.morahalom.hu/hu/tersegi-gazdasagfejleszto-kft-1

A Térségi Gazdaságfejlesztő Kft. 2012. évben jött létre, akkor még TVI Térségi Vízmű Kft. néven. Megalapításának akkori célja a változó jogszabályi környezet miatt akkor még költségvetési intézményi formában működő térségi feladatokat ellátó Térségi Vízmű-üzemeltetési Intézmény feladatainak az átvétele volt. A megalapított gazdasági társaságban Mórahalomnak 31,2 %-os tulajdonrésze volt, mely célul kitűzött üzemeltetési feladatait 2014. december 31-ig látta el. A víziközmű üzemeltetésre vonatkozó jogszabályok tovább változtak, a Kormány célja nagy regionális vízművek létrehozása volt. A TVI Térségi Vízmű Kft. által üzemeltetett terület az Alföldvíz Zrt. üzemeltetésébe került.

Mórahalom Városi Önkormányzat Képviselő-testülete 398/2015. (XII.17.) kt határozatával döntött a TVI Térségi Vízmű kft 68,8 %-os tulajdonrészének a megvásárlásáról.

A TVI Térségi Vízmű Kft-t Mórahalom Városi Önkormányzat 2016. február 25-én vásárolta meg a Vízműben tulajdonos Önkormányzatoktól.

Mórahalom Városi Önkormányzat a 1/2016. (02.25.) alapítói határozatával a Kft nevét Térségi Gazdaságfejlesztő Kft-re módosította és a 2/2016. (02.25.) alapítói határozatával az ügyvezetői feladatokat Varga Zsolttól visszavonta és helyette Németh Attilát bízta meg a társaság ügyvezetésével. A társaság új székhelyét a 3/2016. (02.25.) számú alapítói határozatával Mórahalom, Röszkei út 34. szám alá helyezte át, a korábbi székhelyét és telephelyeit pedig visszavonta.

Az akkor 100 %-os önkormányzati tulajdonban álló Térségi Gazdaságfejlesztő Kft. közel jövőbeli pályázati céljainak megvalósítása érdekében szükség volt a társaság tevékenységi köreinek átalakítására és a társaság üzletrésze túlnyomó részének egy profitorientált gazdasági társaság részére történő értékesítésére.

A Térségi Gazdaságfejlesztő Kft-ben fennálló 80%-nyi üzletrészének értékesítését a PRAMENÁDÓ Kft. részére a Képviselő-testület elfogadta.

Az üzletrész adásvétele a 2016. március 22-én kelt adásvételi szerződéssel megtörtént, ezzel egyidejűleg a társaság Társasági Szerződése aláírásra került. A változások a Cégbíróságnál 2016.04.19-én átvezetésre kerültek.

2018. áprilisában újabb változás következett be a társaság tulajdonosi szerkezetében. A PRAMENADO Kft. üzletrészt értékesített a MÓRA-AGROTOURIST Nonprofit Közhasznú Kft. részére. Az üzletrész eladásának eredményeként a PRAMENADO Kft. tulajdoni hányada 49%-ra csökkent.

A jelenlegi tulajdonosi szerkezet így 2018-ban alakult ki. Mórahalom Városi Önkormányzatnak 20 %-os tulajdonrésze van a Kft-ben.

A Kft által végrehajtott feladatok:

2017-2018 – Szent Erzsébet Mórahalmi Gyógyfürdő fejépületének építése

Az új fejépület üzembe helyezésével a Térségi Gazdaságfejlesztő Kft az alépítmény hőenergiájának értékesítésével és az új szolgáltatótér bérbeadásával tudja előteremteni az építkezés megvalósításához igénybe vett hitelek törlesztésének fedezetét. A tényleges használatba vételi engedélyt 2018. február 16-án kapta meg a Társaság.

2018-2019-2020 – Szolgáltatótér továbbfejlesztése

A cél egy új szaunavilág megépítése volt, melyhez egy kamatmentes támogatott GINOP hitelt vett igénybe a Kft. Az építkezés 2018-ban elkezdődött, de az építkezés 2019-ben fejeződött be, azonban a szaunavilág a végleges formáját még nem kapta meg. A végleges használatba vételi eljárás 2020-ban történt meg.

**19. Virágátrium Mórahalom Korlátolt Felelősségű Társaság:**

https://www.viragatrium.hu/